สวัสดีค่ะทุกคน
วิวจากแชนเนล Point of View ค่ะ
เห็นวิวแต่งชุดแบบนี้ แปลว่าวิวจะกลับมาเล่า
เรื่องราวเกี่ยวกับ The Magical World of Harry Potter อีกแล้วนะคะ
ซึ่งแน่นอนว่าทุกคนที่เป็นติ่งแฮร์รี่เนี่ย น่าจะกำลังตื่นเต้นมากๆ เลย
เพราะว่าหนัง Fantastic Beasts: The Crimes of Grindelwald กำลังจะเข้าโรงแล้วใช่มั้ยคะ
คนอื่นตื่นเต้นมั้ยไม่รู้ แต่คนเล่าเนี่ยตื่นเต้นมากนะคะ
ดังนั้นนะคะ วิวก็เลยคิดว่าชื่อกรินเดลวัลด์เนี่ย
ถึงจะมีบทบาทอยู่ในแฮร์รี่ พอตเตอร์ 7 เล่มหลักบ้างอะไรบ้างแต่มันก็อยู่ตอนเล่มสุดท้าย
ซึ่งเชื่อว่าหลายๆ คนเนี่ย ก็อาจจะไม่ค่อยได้ทวนเล่มเจ็ด หรือว่าภาคเจ็ดบ่อยเท่าไรนัก
ส่วนใหญ่น่าจะไปอ่านซ้ำๆ วนๆ กัน อยู่ภาคหนึ่งภาคสองมากกว่า
ดังนั้นนะคะ วันนี้วิวก็เลยจะมาเล่า ประวัติของกรินเดลวัลด์ให้ฟังค่ะ
ว่ากรินเดลวัลด์เนี่ย เป็นใคร ยิ่งใหญ่ขนาดไหน แล้วทำไมเขาถึงมีหนังตั้ง 1 ภาคที่เป็นชื่อเขาโดยเฉพาะนะคะ
แหม ไม่อยากนอกเรื่องไปไกลเลยนะคะ
แต่ก่อนที่จะไปฟังเรื่องราวเกี่ยวกับกรินเดลวัลด์กันเนี่ย
อย่าลืมติดตามวิวในช่องทาง social media ต่างๆ ให้ครบนะคะ
นอกจากนี้สำคัญมากๆ อย่าลืมกด subscribe ช่อง Point of View ใน youtube ค่ะ
subscribe เสร็จแล้ว กดปุ่มกระดิ่งเล็กๆ ที่อยู่ด้านข้างด้วยนะคะ มันจะได้แจ้งเตือนทุกครั้งเลยที่วิวมีคลิปวิดิโอใหม่ๆ ค่ะ
โอเคค่ะ ถ้าพร้อมกันแล้วก็ไปฟังกันเลยค่ะ
กรินเดลวัลด์ หรือว่าเกลเลิร์ต กรินเดลวัลด์เนี่ยนะคะ
ถือว่าเป็นพ่อมดศาสตร์มืดที่เคยยิ่งใหญ่มากๆ ของโลกใบนี้
ในยุคก่อนที่โวลเดอมอร์จะเถลิงอำนาจขึ้นมา เป็นพ่อมดศาสตร์มืดที่ยิ่งใหญ่ที่สุดในโลกค่ะ
ซึ่งกรินเดลวัลด์คนนี้นะคะ ก็เคยก่อเรื่องต่างๆ ใหญ่ระดับโลกมาแล้วเหมือนกันค่ะ
เรียกได้ว่าเขย่ารากฐานของความเป็นพ่อมดแม่มดเลยนะ
เกือบจะทำให้โลกทั้งโลกเนี่ย พลิกเป็นอีกแบบนึงแล้ว ถ้าไม่มีเหตุการณ์บางอย่างเกิดขึ้นค่ะ
แต่ก่อนอื่น เราไปไล่ฟังประวัติกรินเดลวัลด์กันดีกว่า
ไล่ตั้งแต่เด็กจนโต เขาเกิดมายังไง เติบโตมายังไง ถึงกลายเป็นพ่อมดศาสตร์มืดแบบนี้นะคะ
กรินเดลวัลด์นะคะ จนถึงปัจจุบันนี้
ก่อนที่หนังจะออกนะ
เราไม่รู้ว่าเขาเติบโตมายังไงค่ะ เรารู้แค่ว่าเขาอาจจะเป็น พ่อมดเลือดบริสุทธิ์หรือพ่อมดเลือดผสมนะคะ
ซึ่งก็เติบโตมาในสังคมพ่อมดปกติธรรมดาค่ะ
เขาเนี่ย เข้าไปเรียนที่โรงเรียนเวทมนตร์แห่งหนึ่งชื่อว่า โรงเรียนเวทมนตร์เดิร์มสแตรงก์นั่นเอง
จำได้ใช่มั้ยคะ ตอน Triwizard Tournament หรือว่าการประลองเวทไตรภาคี
โรงเรียนเวทมนตร์ที่เข้าร่วมมีทั้งหมด 3 โรงเรียน
เดิร์มสแตรงก์ก็เป็นหนึ่งในนั้น ที่วิกเตอร์ ครัม เป็นตัวแทนโรงเรียนนั่นแหละค่ะ
ซึ่งถามว่าเดิร์มสแตรงก์มีจุดเด่นอะไร
จำได้มั้ยคะ ในแฮร์รี่ พอตเตอร์เล่ม 1-7 เราจะเคยได้ยินเดรโก มัลฟอยบ่นไว้ว่า
ฉันไม่อยากเรียนที่ฮอกวอตส์แล้วเธอ ฉันอยากไปเรียนที่เดิร์มสแตรงก์มากกว่า
เพราะว่าที่เดิร์มสแตรงก์เนี่ย เราไม่ต้องมานั่งเรียน Defend the Dark Arts หรือว่าการป้องกันตัวจากศาสตร์มืด
แต่เราได้เรียน Dark Arts (ศาสตร์มืด)
ดังนั้นนะคะ ที่เดิร์มแสตรงก์เนี่ย เชี่ยวชาญด้านศาสตร์มืดเป็นพิเศษค่ะ
กรินเดลวัลด์ก็เลยได้ร่ำเรียนเกี่ยวกับศาสตร์มืดมากมายค่ะ
ซึ่งเขาเนี่ย แสดงให้เห็นว่าเขาเก่งกว่าคนในรุ่นเดียวกันมากๆ เลยนะคะ เรียกได้ว่าเป็นอัจฉริยะเลยว่างั้นเถอะ
เรียนไวมาก เรียนนู่น เรียนนี่ เรียนนั่น
ที่สำคัญนะคะ กรินเดลวัลด์สนใจหัวข้อๆ นึงมากเลยค่ะ
นั่นก็คือเรื่อง Deathly Hallows (เครื่องรางยมทูต) นั่นเอง
Deathly Hallows นี่หลายคนน่าจะจำกันได้นะคะ ที่เป็นสัญลักษณ์สามเหลี่ยม วงกลม แล้วก็ขีดตรงกลาง
ซึ่งอันนี้ไม่ขอเจาะลึกนะ แต่ว่ามันเป็นของวิเศษสามอย่างเนอะ
ได้แก่ไม้เอลเดอร์ หินชุบชีวิต แล้วก็ผ้าคลุมล่องหนนั่นเอง
ซึ่งเขาเชื่อกันว่าใครที่ได้ครอบครองสามอย่างนี้จะเป็น Master of Death หรือว่าเจ้าแห่งความตาย ทำนองนั้นค่ะ
ซึ่งกรินเดลวัลด์เนี่ย หลงใหลกับสิ่งนี้มาก อยากจะเป็นเจ้าแห่งความตายนะคะ
ซึ่งกรินเดลวัลด์เนี่ยนะคะ บ้า Deathly Hallows มากถึงขั้นที่เอา
สัญลักษณ์ไอ้สามเหลี่ยม วงกลม แล้วก็ขีดเนี่ย มาเป็นสัญลักษณ์ประจำตัวเลยนะ
หลังจากที่ร่ำเรียนอยู่ในเดิร์มสแตรงก์มาจนอายุได้ 16 ปีค่ะ
แม้แต่เดิร์มสแตรงก์ซึ่งเป็นโรงเรียนที่เชี่ยวชาญด้านศาสตร์มืด ก็เริ่มรู้สึกว่า เฮ้ย ไม่โอเคละ
กรินเดลวัลด์นี่มันน่ากลัวเกินไป มีความศาสตร์มืดในตัวมากเกินไปนะคะ
เพราะว่ากรินเดลวัลด์ได้ทำการทดลองอะไรบางอย่าง ซึ่งก็ไม่ได้เปิดเผยน่ะนะ
รู้สึกว่าจะไปทำการทดลองใส่เพื่อนร่วมโรงเรียน อะไรทำนองนี้
ทำให้เดิร์มสแตรงก์ไล่กรินเดลวัลด์ ออกจากโรงเรียนตอนอายุ 16 ค่ะ
แล้วตอนที่เขาโดนไล่ออกจากเดิร์มสแตรงก์เนี่ย
ถึงขั้นที่ว่าเขาเอาสัญลักษณ์ Deathly Hallows ไปสลักที่ ผนังของโรงเรียนเดิร์มสแตรงก์
แล้วมันก็อยู่ตรงนั้นมานานแสนนานเลย ถือว่าเป็นหนึ่งในแลนด์มาร์คของเดิร์มสแตรงก์
ที่ทุกคนจะต้องไปถ่ายรูปคู่ เอ้ย กรินเดลวัลด์สลักไว้
อ่าว ไม่ใช่นะคะ ล้อเล่น
การโดนไล่ออกเนี่ยนะคะ ไม่ได้แก้ปัญหา เพราะกรินเดลวัลด์ฉลาดเกินอายุอยู่แล้วไง
แม้ว่าจะโดนไล่ออก เรียนไม่จบ แต่ความรู้มันเกินการเรียนจบไปแล้ว
แล้วตอนนี้ก็ไม่มีโรงเรียน ไม่มีกฎ ไม่มีอะไรมาคลุม กรินเดลวัลด์ไว้แล้วนะคะ
ดังนั้นกรินเดลวัลด์ ก็เลยตั้งหน้าตั้งตาศึกษาศาสตร์มืดต่อไปด้วยตัวเองค่ะ
โดยเขาเริ่มจากการเดินทางไปไปที่แห่งนึงค่ะ
นั่นก็คือ Godric's Hollow นั่นเองค่ะ
Godric's Hollow จำกันได้ใช่มั้ยคะ บ้านเกิดของแฮร์รี่ พอตเตอร์ค่ะ
บ้านของพ่อแม่แฮร์รี่นั่นเอง
เพราะเขาเชื่อกันว่าที่นั่น เป็นที่อยู่ของเจ้าของผ้าคลุมล่องหนคนแรกนั่นเองนะคะ
ซึ่งหลังจากที่เราดูแฮร์รี่ครบ 7 ภาค เราก็จะรู้นะว่าถูก เพราะเจ้าของผ้าคลุมล่องหนนั้นเป็นบรรพบุรุษของแฮร์รี่
แล้วก็ตั้งบ้านอยู่ตรงนั้นมานานแสนนาน
ที่นั่นนะคะ กรินเดลวัลด์ก็มีญาติอยู่คนนึง นั่นก็คือบาธิลดา แบ็กช็อตนั่นเอง
หรือว่าคนที่เขียนหนังสือประวัติศาสตร์ที่แฮร์รี่ใช้เรียนประวัติศาสตร์เวทมนตร์น่ะนะคะ
ที่สำคัญเจ๊แกเป็นเพื่อนบ้านของพ่อแม่แฮร์รี่ด้วยนะคะ
อย่างที่เราน่าจะจำกันได้นะคะ ว่าตอนเล่มเจ็ด เจ๊แกโดนนากินีเข้าไปสิงข้างในอะคะ
คนนั้นล่ะค่ะ เป็นญาติของกรินเดลวัลด์
กรินเดลวัลด์ก็ไปอาศัยอยู่กับคุณป้าบาธิลดา
ที่บ้านของป้าบาธิลดาเนี่ย แน่นอนว่าคนที่เขียนประวัติศาสตร์เวทมนตร์อะ
ในบ้านก็จะมีหนังสือ มี folklore มีพวกหนังสือตำนานนิทานอะไรเต็มไปหมด
กรินเดลวัลด์ก็ได้อ่านๆๆๆๆ อ่านเยอะๆๆๆๆ
เพิ่มพูนความรู้ของตัวเอง เพื่อที่จะตามหา Deathly Hallows
แล้วก็พัฒนาความคิดของตัวเองไปจนไกลเลยนะคะ
ที่สำคัญค่ะ ที่ Godric's Hollow เนี่ยนะคะ เป็นที่อยู่ของอีกคนสำคัญ
นั่นก็คือ อัลบัส ดัมเบิลดอร์นั่นเอง
บ้านของดัมเบิลดอร์เนี่ย ตั้งอยู่ที่นั่นนะคะ
ซึ่งต้องบอกก่อนนะคะ ว่าตอนนั้นเนี่ย ดัมเบิลดอร์เป็นเด็กกำพร้าค่ะ
อาศัยอยู่กับน้องชายหนึ่งคน แล้วก็น้องสาวหนึ่งคน
ถามว่าทำไม?
คือน้องสาวของดัมเบิลดอร์เนี่ยเคยโดน bully แล้วคนที่ bully เป็นมักเกิ้ล
คือรุม bully จนน้องสาวดัมเบิลดอร์เนี่ยนะคะ mental breakdown
คือแบบ ทนไม่ได้ สติแตก เปะ ไป ประมาณนั้น
ทำให้เกิดอาการไม่มั่นคง เหมือนพร้อมจะระเบิดเวทมนตร์ตลอดเวลา
ซึ่งถ้าระเบิดออกมาเนี่ย มันจะยิ่งใหญ่มากและโหดร้ายมากนะคะ
จากเหตุการณ์นี้ค่ะ ทำให้พ่อของดัมเบิลดอร์ไปแก้แค้นมักเกิ้ลกลุ่มนั้น
แล้วแน่นอนว่า พ่อมดไปทำร้ายมักเกิ้ล พ่อของดัมเบิลดอร์ก็เลยโดนจับเข้าคุกไปนะคะ
ส่วนแม่ก็อยู่ดูแลน้องสาว ดัมเบิลดอร์ และอัลเบอร์ฟอธ น้องชายอีกคนนึงมาเรื่อยๆ
จนกระทั่งเกิดเหตุการณ์ครั้งนึงที่น้องสาวทนไม่ได้ แล้วก็ระเบิดเวทมนตร์ออกมา ตึ้ม
แม่ก็เลยตาย ดังนั้นดัมเบิลดอร์ก็เลยอาศัยอยู่กับน้องชาย และน้องสาวในฐานะหัวหน้าครอบครัว
โดยที่มีความไม่ปกติอยู่ข้างในตัวเหมือนกันอะ นึกออกปะ
คนที่สูญเสียอะไรระดับนี้
เมื่อสองคนนี้มาเจอกันค่ะ
แน่นอนดัมเบิลดอร์เป็นคนที่เก่ง ฉลาดผิดอายุอยู่แล้ว ส่วนกรินเดลวัลด์ก็เช่นกัน
สองคนนี้ก็เลยสนิทกันอย่างรวดเร็วนะคะ
แล้วก็มีการนั่งปรับทุกข์ ปรึกษาอะไรแล้วก็เข้าใจกัน มุ้งมิ้งๆ อยู่สองคนค่ะ
ทำให้ทั้งสองคนแชร์ความเห็นต่างๆ ร่วมกัน
ทั้งสองคนสนใจสิ่งเดียวกันคือ Deathly Hallows นั่นเอง
ฝั่งดัมเบิลดอร์เนี่ยคิดว่า อ๋อ ถ้าฉันเป็น Master of Death ชีวิตฉันจะดีขึ้น
เพราะว่าฉันจะสามารถใช้หินชุบชีวิต ไปชุบชีวิตแม่ของฉันขึ้นมาใหม่ ไปทำนู่น ทำนี่
คือเรียกได้ว่า ไปแก้ปัญหาครอบครัวตัวเอง
ส่วนฝั่งกรินเดลวัลด์เนี่ย มีความเห็นต่างกัน
คือเขาคิดว่าการเป็น Master of Death แปลว่าสามารถควบคุมสิ่งที่เรียกว่า Inferi หรือว่าเป็นเหมือนผีดิบ เหมือนศพเดินได้
ซึ่งฉันจะเอามาสร้างกองทัพ
แม้ว่าสองคนนี้จะไม่ได้คุยประเด็นนี้กันนะ ว่ามีความเห็นด้าน Deathly Hallows ที่แตกต่างกัน
แต่ทั้งคู่แชร์ความสนใจร่วมกันอย่างนึง
คือกรินเดลวัลด์เนี่ย เผยแพร่ความคิดนึงให้กับดัมเบิลดอร์ว่า
ทำไมล่ะ? ทำไมโลกใบนี้พ่อมดแม่มดจะต้อง แอบซ่อนตัวจากเหล่ามักเกิ้ล?
ทำไมพวกเราที่ฉลาดกว่า มีพลังมากกว่า ถึงไม่ลุกขึ้นมายึดครองโลกซะ
แล้วก็ปกครองทุกคนที่โง่กว่าเรา
คือคนฉลาดก็ควรจะปกครอง นึกออกมะ
ซึ่งทำให้ดัมเบิลดอร์แอบเห็นด้วยเล็กๆ เพราะว่าตัวเองก็มีความโกรธและเกลียด แค้นมักเกิ้ลอะไรบ้างอย่างอยู่เหมือนกันนะคะ
ทั้งสองคนก็เลยแชร์ความคิด
รวมถึงดัมเบิลดอร์เนี่ยได้คิดประโยคนึงขึ้นมาว่า "For the Greater Good"
คือมีความเห็นว่า เออบางทีเราก็ต้องใช้กำลังบ้างอะไรบ้างในบางเหตุการณ์นะ เพื่ออะไรที่ดีกว่า
ถ้าฉันจะต้องเสียสละคนหนึ่งคนเพื่อให้ทุกสิ่งอย่างมันดีขึ้น ฉันก็ต้องยอมเสียสละ For the Greater Good
ซึ่งต่อมานะคะ กรินเดลวัลด์ก็ยึดประโยคนี้ มาเป็นสโลแกนประจำตัวเลยนะ
ดัมเบิลดอร์กับกรินเดลวัลด์ก็เป็นเพื่อนสนิทเม้าท์มอย แชร์ความคิดต่างๆ กันไปมา
จนในที่สุดดัมเบิลดอร์ก็มีความเห็นตรงกับกรินเดลวัลด์ว่า เดี๋ยวฉันจะออกเดินทางไปรอบโลกด้วยกันจ้า
ไปตามหาไม้กายสิทธิ์เอลเดอร์ (Elder Wand)
ไปตามหาหิบชุบชีวิต ไปตามหาผ้าคลุมล่องหน
ซึ่งถามว่ากรินเดลวัลด์ไปได้มั้ย? ไปได้
ถ้ามีเพื่อนไปด้วย อยากให้เพื่อนไปด้วย
แต่ดัมเบิลดอร์ไปได้มั้ย? ไปไม่ได้
เพราะดัมเบิลดอร์เป็นหัวหน้าครอบครัว จะต้องดูแลน้องชายหนึ่งคน และน้องสาวซึ่งไม่ stable เลย
เป็นน้องสาวที่พร้อมจะระเบิดตลอดเวลา นึกออกปะ
มันเหมือนการพกระเบิดเดินทางไปด้วยอะ
การจะทิ้งน้องชายไว้กับน้องสาวสองคน มันก็ดูไร้ความรับผิดชอบ
ดัมเบิลดอร์ก็แบบ สมัยวัยรุ่นอะ มันก็จะมีความแบบ
"เฮ้อ พวกเธอเนี่ยเป็นภาระของชีวิตฉันจริงๆ" อะไรอย่างนี้
สุดท้ายแล้วนะคะ มันก็เลยทำให้เกิดการโต้เถียงกันขึ้น
คืออัลเบอร์ฟอร์ธ น้องชายของดัมเบิลดอร์เนี่ย เข้ามาแล้วก็มาเถียงๆๆ
ประมาณว่าแบบ "พี่จะทำแบบนี้ไม่ได้นะ" "ไอ้ความคิดของพี่กับของกรินเดลวัลด์มันไม่โอเคเลย"
"มันชั่วร้ายมากเลยนะความคิดเราจะมาปกครองมักเกิ้ลอะไรแบบนี้ ใครเขาคิดอย่างนั้นกัน"
ซึ่งในเหตุการณ์นั้นนะคะ ระหว่างที่เถียงกันไปเถียงกันมาเนี่ย ก็ทำให้กรินเดลวัลด์ฟิวส์ขาด
ก็เป็นคนที่แบบ ฝักใฝ่ศาสตร์มืดอยู่แล้วอะ นึกออกปะ
ก็ฟิวส์ขาด พยายามจะเสกคาถาใส่อัลเบอร์ฟอร์ธ
ซึ่งดัมเบิลดอร์พอเห็นน้องชายตัวเองโดนเสกคาถาใส่ ก็พุ่งเข้าไปต่อสู้ด้วย
ดังนั้นนะคะ มันก็เลยกลายเป็นการดวลกัน 3 ทาง
พ่อมดสามคนเสกคาถากันไปมา ปิ้วๆๆๆ ในบ้าน
โดยที่มีเด็กผู้หญิงหนึ่งคน ที่แบบไม่ปกตินั่งอยู่ในบ้านด้วย
ดังนั้นระหว่างที่สู้กันไปสู้กันมา บังเอิญว่าคาถาบทนึงของใครก็ไม่รู้ในสามคนนี้
ยิง ปึ้ง! ไปโดนน้องสาวของดัมเบิลดอร์ตาย! ตายซะงั้นเลย
ซึ่งจากเหตุการณ์นี้นะคะ ดัมเบิลดอร์โทษกรินเดลวัลด์ทันที ประมาณว่า "แก แกฆ่าน้องสาวฉัน"
แล้วก็ทำให้กรินเดลวัลด์ซึ่งรู้สึกว่าตัวเองมีข้อหาฆ่าคนแล้ว หนีออกจากเกาะอังกฤษไปเลยนะคะ
หลังจากหนีออกไปเนี่ย เขาก็ไปสะสมพลัง สะสมอำนาจในที่ต่างๆ แบบว่าก็ไปตามอุดมกาณ์ของตัวเอง
ประมาณว่าแบบ "ฉันจะยึดครองโลก ฉันจะเป็นใหญ่ในโลก" ไปอาละวาดยุโรป ไปอาละวาที่นั่นที่นี่
ระหว่างทางเนี่ย เขาก็ไปได้ไม่กายสิทธิ์เอลเดอร์มาจริงๆ ค่ะ
โดยการไปขโมยมาจากช่างทำไม้กายสิทธิ์คนนึง ชื่อว่าเกรโกโรวิตช์
การไปขโมยมาเนี่ย เขาแค่เสกคาถาสะกดนิ่งใส่ช่างทำไม้กายสิทธิ์คนนั้น
แล้วก็ขโมยไม้กายสิทธิ์เอลเดอร์มา ทำให้ความรู้เรื่องไม้เอลเดอร์นี่พลิกเลยนะ
คือก่อนหน้านี้ ทั้งหมดเนี่ย เขาเชื่อกันว่าไม้เอลเดอร์เนี่ย เป็นไม้กายสิทธิ์ที่ทรงพลังอำนาจที่สุดในโลก
ใครก็ตามที่เป็นเจ้าของ ก็จะมีพลังพิเศษที่เพิ่ม มาจากพลังเวทมนตร์ปกติ
แต่ว่าไม้นี้เนี่ยนะคะ จะเปลี่ยนเจ้าของโดยการที่ฆ่าเจ้าของคนเก่า
แต่จากการที่กรินเดลวัลด์ไปเอามาได้ โดยที่แค่เสกคาถาสะกดนิ่งใส่เนี่ย
ทำให้ทุกคนรู้ว่า อ๋อ จริงๆ แล้วมันไม่ต้องฆ่า แค่แบบว่า ไปชนะเจ้าของคนเก่า
ก็จะได้พลังแล้วก็ตัวไม้มาแล้วค่ะ
หลังจากที่ได้ไม้เอลเดอร์มานะคะ กรินเดลวัลด์อาละวาดไปทั่วโลกเลยค่ะ
ทั้งในยุโรป ในอเมริกา
และที่อเมริกาค่ะ กรินเดลวัลด์ก็หลุดจากการจับกุมของ กระทรวงเวทมนตร์อเมริกาไปนิดเดียวเท่านั้นนะคะ
ซึ่งตรงนี้ก็จะไปเข้าเนื้อหาของ Fantastic Beasts 1 ใช่มั้ยคะ
ที่บอกว่ากรินเดลวัลด์ไปปลอมตัวเป็นคนในกระทรวงเวทมนตร์ ไปเจอนิวท์ สคามันเดอร์ มีการจับกุมกัน
มีการเล่นกับออบสคูรัส (Obscurus) ซึ่งเป็นเด็กที่เวทมนตร์โดนกักเก็บมากๆ
เพราะกรินเดลวัลด์เห็นว่าสิ่งนี้จะเป็น พลังวิเศษที่สามารถเปิดเผยโลกเวทมนตร์ให้เหล่ามักเกิ้ลรู้ได้
คือ จุดมุ่งหมายของกรินเดลวัลด์เนี่ย คือการเปิดเผยให้โลกรู้ว่าโลกเวทมนตร์มีจริงนะจ้ะ
แล้วฉันจะมาปกครองเธอ ใช่มั้ยคะ
ซึ่งตรงนี้ วิวของอนุญาตไม่ลงรายละเอียดนะคะ
แต่ว่าตอนจบของ Fantastic Beasts 1 เนี่ย กรินเดลวัลด์ถูกจับได้ใช่มั้ยคะ
แล้วก็โดนจับไปขังอยู่ที่อเมริกาค่ะ
เหตุการณ์หลังจากนี้ จากที่เรารู้ในแฮร์รี่นะคะ
ดังนั้นนี่ไม่ใช่การสปอยล์นะคะ แฮร์รี่เล่ม 1-7 เฉลยตอนจบ Fantastic Beasts ไปหมดแล้วน่ะนะ
แค่เดี๋ยวมันจะไปลงรายละเอียดเยอะขึ้นนะคะ
ที่เรารู้จากแฮร์รี่ภาค 1-7 เนี่ยคือ หลังจากนั้นไม่นาน กรินเดลวัลด์ก็แหกคุกออกมาได้ค่ะ
แล้วก็ยังไปอาละวาดอยู่ที่ต่างๆ มากมาย อาละวาดอยู่เป็นเวลาหลายปีเลยนะคะ
จนในที่สุด คนก็พยายามไปกดดันดัมเบิลดอร์มากๆ ค่ะว่า
คุณเป็นพ่อมดที่ยิ่งใหญ่ที่สุดแห่งยุค คุณเป็นคนเดียวที่จะสามารถกำจัดกรินเดลวัลด์ได้
คุณจะต้องมาหลุดกรินเดลวัลด์แล้ว
ซึ่งดัมเบิลดอร์ก็พยายามเซย์โนมาตลอดนะคะ แบบ ไม่ ไม่เอา ฉันไม่ไปๆๆ
ถามว่าทำไม? เขาบอกว่าดัมเบิลดอร์ มาแอบยอมรับกับแฮร์รี่นิดนึงว่า
ฉันมั่นใจว่าในคืนนั้นอะ คืนที่แบบดวลกันสามคน กรินเดลวัลด์น่าจะเป็นคนที่รู้ดีที่สุดว่า
คาถาของใครกันแน่ที่พุ่งตรงไปที่น้องสาวของดัมเบิลดอร์ แล้วก็ฆ่าคนๆ นั้น
คือดัมเบิลดอร์กลัวนะคะ ว่ากรินเดลวัลด์จะเฉลยว่า
อ๋อ คนที่ฆ่าน้องอะไม่ใช่ฉันหรอก คาถาของแกเองนั่นแหละที่สะท้อนไปโดนอกน้องแกน่ะ
แต่ในที่สุดนะคะ ดัมเบิลดอร์ซึ่งตอนนี้เป็นอาจารย์ สอนวิชาแปลงร่างอยู่ที่ฮอกวอตส์เนี่ย
ก็ทนแรงกดดันทางสังคมไม่ไหว จะต้องลุกขึ้นมาทำตัวเป็นคนดี โดยการไปต่อสู้กับกรินเดลวัลด์ค่ะ
แล้วทั้งคู่ก็มีการดวลกันเกิดขึ้น
ซึ่งเขาอธิบายว่า การดวลกันระหว่างดัมเบิลดอร์-กรินเดลวัลด์ในครั้งนั้นนะคะ
ถือเป็นการดวลครั้งที่ยิ่งใหญ่ที่สุด ที่โลกของพ่อมดแม่มดเคยมีมาค่ะ
เรียกได้ว่าเป็นการดวลที่ยิ่งใหญ่มาก แล้วใครที่ดู Fantastic Beasts ก็น่าจะรอดูฉากนี้แหละ
เพราะว่าท่าทางจะเป็นฉากที่อลังการพอสมควรเลยนะคะ
จากเหตุกาณ์นั้นค่ะ ดัมเบิลดอร์สามารถเอาชนะกรินเดลวัลด์ได้นะคะ
แล้วกรินเดลวัลด์ก็ถูกจับไปขังไว้ที่คุกแห่งนึงค่ะ
และกรินเดลวัลด์ก็ใช้ชีวิตอยู่ในคุกนั้นไปเรื่อยๆ จนกระทั่งวันสุดท้ายของชีวิต
ซึ่งวันสุดท้ายของชีวิตกรินเดลวัลด์ก็คือในภาค 7 ของแฮร์รี่ พอตเตอร์นั่นเอง
เมื่อลอร์ดโวลเดอมอร์ หรือว่า You Know Who คนที่คุณก็รู้ว่าใครเนี่ยนะคะ
เขาจะอยากได้ไม้กายสิทธิ์เอลเดอร์ ก็เลยบุกไปที่คุกแห่งนี้ เพราะพอจะรู้มาว่า
ครั้งสุดท้ายที่มีข่าวลือเนี่ย เขาบอกว่าไม้กายสิทธิ์เอลเดอร์อยู่กับกรินเดลวัลด์
ก็เลยบุกไปถามว่า แล้วไม้แกอยู่ไหน ไม้อยู่กับใคร ฉันต้องการไม้นี้
ซึ่งในคุกนั้นนะคะ กรินเดลวัลด์ก็กวนไง กวนโวลเดอมอร์
โวลเดอมอร์กะว่า เข้าไปถึง เจอผู้ชายแก่ๆ ที่ไม่มีอาวุธอยู่กับตัวเลย ติดคุกมาแบบ 40 ปีเงี้ย
น่าจะต้องนั่ง แล้วก็ตัวสั่นอยู่มุมห้องแน่ๆ เลย
แต่จริงๆ แล้วนะคะ พอไปถึง ปรากฏว่ากรินเดลวัลด์ไม่กลัวเลย แล้วก็แบบ
อะ ฉันรอมานานละ เมื่อไรแกจะมาฆ่าฉัน ฉันอ่านข่าวมา ฉันรู้อยู่ละ
ซักวันนึงแกจะต้องมาหาฉัน เพราะแกอยากได้ไม้เอลเดอร์แน่ๆ
แต่แกไม่ได้มันหรอก ฮ่าฮ่าฮ่า
กรินเดลวัลด์นะคะ ก็กวนโวลเดอมอร์ไปเรื่อยๆ กวนไปกวนมาจนโวลเดอมอร์หงุดหงิด
แล้วก็สติแตกนะคะ แล้วก็ฟิวส์ขาด ปึ้ง!
ฆ่ากรินเดลวัลด์ในที่สุดค่ะ
ทำให้เป็นการจบชีวิตของ พ่อมดศาสตร์มืดที่ยิ่งใหญ่ที่สุดแห่งยุคคนนึงไป
และทั้งหมดนี้นะคะ ก็คือเรื่องราวเกี่ยวกับเกลเลิร์ต กรินเดลวัลด์
ที่เราพอจะรู้จากในแฮร์รี่ พอตเตอร์ เล่ม 1-7 นั่นเองค่ะ
น่าจะทำให้หลายๆ คนที่ไปดู Fantastic Beasts เข้าใจเรื่องราวได้ดีขึ้นนะคะ
ส่วนใครมีความเห็นเพิ่มเติมอะไรยังไง ไปรู้ข้อมูลอะไรมา คอมเมนต์คุยกันด้านล่างได้ค่ะ
ส่วนใครที่ชื่นชอบคลิปนี้นะคะ อย่าลืมกดไลก์เป็นกำลังใจให้วิว แล้วก็กดแชร์เพื่อชวนเพื่อนๆ มาดูด้วยกันค่ะ
ใครชอบเรื่องราวสนุกๆ อื่นๆ โดยเฉพาะเรื่องที่ทั้งสนุก แล้วก็มีสาระไปพร้อมกันเนี่ยนะคะ
อย่าลืมไปติดตามช่อง Point of View นะคะ มีคลิปวิดิโอสนุกๆ อีกมากมาย
ทั้งที่เป็นเรื่องแฮร์รี่ พอตเตอร์ และเรื่องที่ไม่เกี่ยวกับแฮร์รี่ พอตเตอร์ค่ะ
วันนี้ลาไปก่อนนะคะ บ๊ายบาย
สวัสดีค่ะ
จริงๆ แล้วมันมีข่าวลือนะคะ ที่มันยังไม่เฉลยในแฮร์รี่เล่ม 1-7 นะ
คือเรารู้จาก J.K. Rowling มาแล้วว่าดัมเบิลดอร์เนี่ย เป็นเกย์ใช่มะ
แล้วเขาบอกว่าจริงๆ แล้ว เรื่องระหว่างดัมเบิลดอร์ กับกรินเดลวัลด์อะ มันมีมากกว่านั้น
มันไม่ใช่แค่แบบเพื่อนผู้ชายอะไรเงี้ย มันก็จะมีความ Bromance เล็กๆ น้อยๆ
ซึ่งก็ไม่รู้เหมือนกันว่าใน Fantastic Beasts จะนำเสนอมุมนี้ออกมารึเปล่านะคะ
ก็สำหรับสาววายทั้งหลายก็รอชมกันแล้วกันค่ะ
ส่วนสำหรับคนที่ไม่ใช่สาววายก็ติดตาม ความยิ่งใหญ่ของพ่อมดแห่งยุคสองคนนี้ดีกว่า
นึกสภาพว่าตอนสมัยโวลเดอมอร์ ดัมเบิลดอร์แก่แล้วไง เวลาสู้กันมันก็จะมีความแบบ แก่กับหนุ่ม
แต่อันเนี้ย รุ่นเดียวกัน ซัดกันนัวเลยจ้า
เดี๋ยวรอดูนะคะ ตื่นเต้นแล้ว
ตื่นเต้นมาก
บ้าแฮร์รี่มาก บ้า Fantastic Beasts มาก
ใครอยากสปอนเซอร์อะไรเกี๋ยวกับแฮร์รี่ เกี่ยวกับ Fantastic Beasts เข้ามาได้เลยนะคะ
ชอบมากจริงๆ นะจ้ะ
โอเค จบกับการขายของ วันนี้ลาไปก่อนค่ะ บ๊ายบาย
สวัสดีค่ะ